5. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ υπ’ αριθ. 725 της 8/18 Αυγ. 1950  (ΦΕΚ Α΄ 176) Περί άρσεως των δια του Α.Ν. 2087/39 και Ν.Δ. 267/41 θεσπισθέντων περιορισμών επί των εκ του εξωτερικού εισαγομένων καυσίμων. 1)Τας υφισταμένας συνθήκας εν τη διαθέσει των εκ του εξωτερικού εισαγομένων υγρών και στερεών καυσίμων, 2)την επιβαλλομένην επάνοδον της εμπορίας των καυσίμων εις ελεύθερον καθεστώς και επί τω σκοπώ της δημιουργίας μιας των κυριοτέρων προϋποθέσεων δια την μεταβολήν του νυν ισχύοντος συστήματος της δια λογαριασμόν του Δημοσίου διαχειρίσεως των καυσίμων, αποφασίζει: 1)Την άρσιν των δια των διατάξεων του Α.Ν. 2087/39 «περί οργανώσεως Υπηρεσίας Καυσίμων Υλών παρά του Υπουργείου Σιδηροδρόμων και Αυτοκινήτων», και του Ν.Δ. 267/41 «περί οργανώσεως της παρά τω Υπουργείω Συγκοινωνίας Υπηρεσίας Καυσίμων» θεσπισθέντων περιορισμών και της δια διατακτικών ή δελτίων διαθέσεως των εκ του εξωτερικού εισαγομένων καυσίμων (υγρών και στερεών) καθ’ άπασαν την Χώραν, ήτοι βενζίνης αυτοκινήτων, αεροπορίας και εκχυλίσεως, φωτιστικού πετρελαίου εν ταις νέαις Χώραις, ακαθάρτου πετρελαίου μαζούτ, ορυκτελαίων και λιπών ως και των γαιανθράκων, μεταλλουργικού κωκ και ανθρακίτου. Η άρσις των ανωτέρω περιορισμών ως προς τα υγρά καύσιμα προϋποθέτει όπως η κατανάλωσις των ειδών τούτων εις τα διάφορα κέντρα διανομών περιορισθή εντός των ανωτάτων ορίων του προγράμματος διανομών του Υπουργείου Μεταφορών του μηνός Ιουλίου ε.ε. Εν περιπτώσει αυξήσεως της ως άνω καθοριζομένης καταναλώσεως, η Κοινοπραξία Εταιριών Πετρελαίου οφείλει να απευθυνθή εγκαίρως εις το Υπουργείον Μεταφορών προς έγκρισιν της απαιτουμένης αυξήσεως. 2)Ειδικώτερον η Κοινοπραξία Εταιρειών Πετρελαίου, ήτις νυν διαχειρίζεται τα υγρά καύσιμα δια λογαριασμόν του Δημοσίου, εις περιπτώσεις μειώσεως των αποθεμάτων ασφαλείας, όπως ενεργή περιορίζουσα τας παραδόσεις υγρών καυσίμων, κατά τρόπον διασφαλίζοντα τας πραγματικάς ανάγκας της καταναλώσεως. Η κοινοπραξία Εταιρειών Πετρελαίου, ανά δεκαήμερον, θέλει γνωρίζει εις τα Υπουργεία Μεταφορών και Εφοδιασμού-Διανομών την διακίνησιν των αποθεμάτων (ήτοι παραλαβάς εκ του εξωτερικού, πωλήσεις εις περιφερείας, όπου αι κύριαι εγκαταστάσεις των Εταιρειών φορτώσεις προς τα διάφορα επαρχιακά Κέντρα καταναλώσεως και υπόλοιπα αποθεμάτων). Τα κατά τόπους πρακτορεία της Κοινοπραξίας Εταιρειών Πετρελαίου θα υποβάλλουν εις τα ως άνω Υπουργεία μηνιαίας καταστάσεις διακινήσεως υγρών καυσίμων (εισαγωγής, διαθέσεως και αποθεμάτων), θεωρημένας δια την ακρίβειαν παρά των οικείων Αγορανομικών Αρχών ή Αστυνομικών τοιούτων. Αι Τελωνειακαί Αρχαί των Επιλιμενίων Κέντρων ως και εκείνων εις α υπάρχουσιν εγκαταστάσεις της Κοινοπραξίας Εταιρειών Πετρελαίου θα υποβάλλουν ομοίως μηνιαίας καταστάσεις, διακινήσεως των υγρών καυσίμων (εισαγωγής, διαθέσεως και αποθεμάτων). 3)Ωσαύτως η διαχειριζομένη τα στερεά καύσιμα Ένωσις Εισαγωγέων Γαιανθράκων όπως παραδίδη τα είδη ταύτα (γαιάνθρακας, μεταλλουργικόν κωκ και ανθρακίτην) απ’ ευθείας εις τους καταναλωτάς ή εις τους παρ’ αυτών εξουσιοδοτημένους μεταφορείς. Δια τας ούτω πως γενομένας παραδόσεις στερεών καυσίμων η αυτή Ένωσις θέλει υποβάλλει εις τα Υπουργεία Μεταφορών, Εφοδιασμού-Διανομών εβδομαδιαίας αναλυτικάς καταστάσεις αναφερούσας τους αγοραστάς, το επάγγελμα και την διεύθυνσιν αυτών. Αντίγραφον των καταστάσεων αυτών θέλει αποστέλλει ταχυδρομικώς εις τας Δ/σεις Αγορανομίας Αθηνών και Πειραιώς. Ο εφοδιασμός των επιλιμενίων κέντρων, των μη δεχομένων εκ του εξωτερικού φορτία στερεών καυσίμων, θέλει εξακολουθή ενεργούμενος επί τη βάσει του μέχρι τούδε ρυθμού. Άπασαι αι ανωτέρω διατάξεις επί των στερεών καυσίμων έχουσιν εφαρμογήν δι’ όλα τα επιλιμένια κέντρα της Χώρας, των εκασταχού Αγορανομικών Αρχών ουσών αρμοδίων δια τον έλεγχον των προβλεπομένων ως άνω καταστάσεων, θεωρουμένων υπ’ αυτών δια την ακρίβειαν. 4)Η προστασία των εγχωρίων λιγνιτών όπως εξακολουθήση ασκουμένη, εφαρμοζομένων των οικείων αποφάσεων και Αγορανομικών Διατάξεων των σχετικών με τα μέτρα υποχρεωτικής καταναλώσεως των λιγνιτών κλπ. 5)Οι Υπουργοί Μεταφορών και Εφοδιασμού-Διανομών εν τη αρμοδιότητί των όπως λαμβάνωσι δια κοινών αποφάσεών των τα οία κρίνουν σκόπιμα μέτρα προς ρύθμισιν των επί των ανωτέρω θεμάτων λεπτομερειών, τροποποιούντες, ή συμπληρούντες τας σχετικάς διατάξεις επί τω σκοπώ της απροσκόπτου διαθέσεως των εκ του εξωτερικού εισαγομένων καυσίμων προς κάλυψιν των αναγκών της καταναλώσεως. 6)Η παρούσα δημοσιευομένη δια της Εφημερίδος της Κυβερνήσεως (τεύχ. Α΄), ισχύει από της δημοσιεύσεως, κυρωθήσεται δε δια Νόμου. Εκδόσαν προς τούτο την υπ’ αριθ. 725 παρούσαν πράξιν του. (Μετά την σελ. 202(β) Σελ. 203(α) Τεύχος 456-Σελ.11 Διαχείριση Καυσίμων 5.Δ.δ.5 